మిస్ మ్యాచ్

మిస్ మ్యాచ్, 2019 డిసెంబరు 6న విడుదలైన తెలుగు సినిమా. అధీరో క్రియేటివ్ సైన్స్ బ్యానరులో జి. శ్రీరామరాజు, భరత్ రామ్ నిర్మించిన ఈ సినిమాకు ఎన్.వి. నిర్మల్ కుమార్ దర్శకత్వం వహించాడు. ఈ సినిమాలో ఉదయ్ శంకర్, ఐశ్వర్య రాజేష్ ముఖ్య పాత్రల్లో నటించగా, గిఫ్టన్ ఎలియాస్ సంగీతం సమకూర్చాడు.

నటవర్గం 

 ఉదయ్ శంకర్ (సిద్ధార్థ్)
 ఐశ్వర్య రాజేష్ (మహాలక్ష్మి)
 ప్రదీప్ రావత్ (మహాలక్ష్మి తండ్రి)
 సంజయ్ స్వరూప్ (సిద్ధార్థ్ తండ్రి)
 మాస్టర్ అధీరోహ్
 నాగ మహేష్
 రావులపతి వెంకట రామరావు
 మలక్ పేట శైలజ
 భద్రమ్
 రూప లక్ష్మి
 సంధ్య జనక్
 శరణ్య ప్రదీప్
 పద్మ జయంతి
 లక్ష్మణ్
 మున్నా

నిర్మాణం 
ఆటగదరా శివ సినిమాలో నటించిన ఉదయ్ శంకర్ సందేశాత్మక సినిమా చేయాలనుకున్నాడు. విజయ్ ఆంతోనీ నటించిన సలీం సినిమాకు ఎన్.వి. నిర్మల్ కుమార్ తొలిసారిగా దర్శకత్వం వహించాడు.

పాటలు 

ఈ సినిమాలోని పాటలను గిఫ్టన్ ఎలియాస్ స్వరపరిచాడు. 2019, నవంబరు 25న మొదటి సింగిల్, "అరేరే అరేరే" పాటను త్రివిక్రమ్ శ్రీనివాస్ విడుదలచేశాడు. తొలిప్రేమ సినిమాలోని ఈ మనసే పాటను రీమిక్స్ చేసి ఈ సినిమాలో ఉపయోగించారు.

స్పందన 
అభిమానుల నుండి ఈ సినిమాకు అనుకూల సమీక్షలు, విమర్శకుల ప్రసంశలు వచ్చాయి. హన్స్ ఇండియా పత్రిక ఈ సినిమాకు 3.5/5 రేటింగ్ ఇచ్చింది. "మంచి ఎంటర్టైనర్" అని పేర్కొంది. టైమ్స్ ఆఫ్ ఇండియా పత్రిక 2/5 రేటింగ్ ఇచ్చింది. "సాధారణ స్క్రిప్ట్ ను ఐశ్వర్య రాజేష్, ప్రదీప్ రావత్ తమ నటనతో సినిమాను నిలబెట్టారు" అని పేర్కొంది.

మూలాలు 

2019 తెలుగు సినిమాలు
తెలుగు క్రీడల చిత్రాలు